《古诗》
宋代·杭学士人

上书如啜卢仝茶，直论国体宁无哗。
依然茅苇纵横斜，钟山老无休槎牙。
呜呼时事如丝麻，食肉者口徒咿哇。
鬼蜮空含射影沙，逐客令下堪呈嗟。
识者将谓秦得邪，淳佑寝下如端嘉。
邪人刚指正人邪，时有引喙鸣灵鸦。
失脚奇祸曹罗罝，尼山草木枯无华，
奄奄山鬼相揄揶。我今束书归天涯，
不惜一去惜国家。